35 kiló marihuána került elő a Kőbányán lekapcsolt díler autójából
A fogás értéke meghaladja a 87 millió forintot. A rendőrök két Audit és egy BMW-t is lefoglaltak az akció során.
35 kiló marihuánát találtak a rendőrök annak a férfinek a kocsijában, akit szerdán, a X. kerületben fogtak el. A lefoglalt kábítószert értéke meghaladja a 87 millió forintot, írja a police.hu. A 30 éves D. Sándor bűntársának, a 32 éves K. Balázsnak szállította a kábítószert, amikor a rendőrök rajtuk ütöttek. A rendőrök mindkét férfi lakásában házkutatást tartottak, ennek során több mint 19 millió forintot foglaltak el. Az akció során két Audit és egy BMW-t is lefoglaltak több mint 30 millió forint értékben.

A nyomozók a 30 éves D. Sándort kábítószer-kereskedelem bűntett elkövetésének megalapozott gyanúja miatt hallgatták ki, őrizetbe vették és indítványozták letartóztatását. K. Balázst kábítószer birtoklása miatt hallgatták ki, szabadlábon védekezik.
Belföld